Half-Life: Alyx

**SPOILER ALERT!**Tolesnė informacija atskleidžia žaidimo siužeto detales

## Serijos informacija

 Half-Life

**Half-Life: Alyx** – virtualios realybės įrenginiais veikiantis žaidimas, kuris pasirodė 2020 m. kovo 23 d.

Žaidimo siužetas vyksta tarp „Half-Life“ ir „Half-Life 2“ – įvykiai prieš pat Half-Life 2. Tai yra pirmasis oficialus, „Valve Corporation“ išleistas žaidimas nuo pat 2007 m. „Half-Life 2: Episode Two“. Žaidimas veikia naujojo „Source 2“ variklio pagrindu, kuris yra senojo „Source“ tęsėjas.

## Siužetas

Veiksmas vyksta City 17, praėjus daugiau kaip dešimt metų arba netoli iki „Half-Life 2“ įvykių, miestą yra užvaldę Combine pajėgos ir Alyx kartu su savo tėvu Eli Vance stengiasi įsteigti pasipriešinimo pajėgas, kurių reikia po pralaimėto Septynių valandų karo.

## Veikėjai

* Alyx Vance
* Eli Vance
* Russel
* Vortigauntai
* Barney Calhoun (paminėtas, bet nepasirodo)
* Dog (paminėtas, bet nepasirodo)
* Isaac Kleiner (paminėtas, bet nepasirodo)
* G-Man

## Priešai

### Combine

* Combine Grunt
* Combine Charger
* Combine Suppressor
* Combine Ordinal
* Manhack
* Strider
* Combine Advisor (kovoje nedalyvauja)
* Civil Protection (kovoje nedalyvauja)
* Overwatch Soldier

### Xen

* Standard Zombie
* Barnacle
* Armored Headcrab
* Standard Headcrab
* Poison Headcrab
* Lightning Dog
* Jeff
* Antlion Soldier
* Antlion Worker

## Ginklai ir įrankiai

* **Pistoletas** – šį ginklą jai duoda naujai pasirodęs veikėjas Russelas, tik šis ginklas skiriasi nuo įprastojo, kad jo kulkas reikia perkrauti, jis neveikia automatiniu būdu. Jis primena tuos pistoletus, kuriuos naudoja Gordonas „Half-Life“ serijos žaidimų pradžiose. Mechanizmų patobulinimai, išleistuose demonstraciniuose video atskleidžia, kad ginklo veikimo principas bus panašus į „Half-Life 2“ pasirodžiusius pistoletus.
* **Combine Shotgun** – šis ginklas gaunamas trečiame žaidimo lygyje ir veikia kaip seniau „Half-Life“ serijoje matyti pompiniai šautuvai. Jis šaudo iš dalies automatiškai, tačiau žaidimo eigoje galima jį patobulinti, kad turėtų automatinį kulkų užkrovimą.
* **SMG** – keliaudama per karantinuotą zoną, Alyx aptinka "nepririštą" SMG ginklą, kuriam nereikia genetinės modifikacijos. Šis ginklas šaudo taip greitai, kaip ir ankstesniųjų žaidimų SMG. Jo apkaba sukurta pagal pulsinių ginklų modelių sistemą, panašiai kaip AR2. Vienas jo išskirtinumas yra toks, kad jį perkrauti galima tik tuo atveju, kai apkaba yra visiškai išsekinta, todėl žaidėjas priverstas būti apdairesnis. SMG, kartu su pistoletu ir shotgun'u, galima patobulinti naudojant fabrikatorių: galima pridėti refleksinį ar lazerinį taikiklį, taip pat praplėsti apkabos dydį iki 30x3.
* **Granata** – tai Combine priklausanti granata, kurių Alyx atranda keliaudama.
* **Xen granata** – keliaudama pro infekuotas vietoves, Alyx atranda neregėtą Xen granatų tipą, pasiimdama ją iš kirmino formos laikiklio. Lygiai taip pat, kaip Combine granatos, šios gali būti išaunamos iš shotgun'o. Jos ima švytėti, kai yra aktyvuojamos. Tačiau neskaitant išskirtinių bruožų, jos funkcionuoja praktiškai taip pat, kaip ir įprastos granatos.
* **„Alyx“ daugiafunkcinis įrankis** – panašus įrankis į EMP, kurį matome per „Half-Life 2“ ir jo epizodus. Jis leidžia įsilaužti į fabrikatorius, saugyklas bei kitus įrenginius, atliekant tam tikras įsilaužimo procedūras. Šis įrankis pagamintas iš juostinio magnetofono, jį pamodifikavus.
* **Gravitacinės pirštinės** – taip pat dar vadinamos "raselais" (pagal vieno veikėjo vardą), šios pirštinės yra gaunamos žaidimo pradžioje ir funkcionuoja panašiai, kaip ir gravitacinis ginklas. Tačiau vienas esminis skirtumas toks, kad jomis galima tik pritraukti daiktus, tokius kaip sakų indelius, antlion'ų lervas, šovinius ar gyvybinius švirkštus. Greta šių privalumų, pirštinės dar gali žaidėjui parodyti jo turimų reikmenų, tokių kaip gyvybės taškų ir kulkų skaičių, o vėliau atsiranda ir prožektorius.

## Vietovės

* City 17
	+ Alyx apartamentai
	+ Russell'o laboratorija
* Karantinuota zona
	+ Fairview stotis
	+ Šiaurinės žvaigždės viešbutis
	+ Spirito gamykla
	+ The Vault

## Vertinimas

Žaidimas daugumos kritikų bei fanų buvo sutiktas labai palankiai, kai kurie vertinimų agregavimo internetiniai portalai, kaip antai *Metracritic*, iš bendro vidurkio surinko 93%. „Half-Life: Alyx“ tapo bene geriausiai įvertintu 2020 m. kompiuteriniu žaidimu, pelnęs ne vieną apdovanojimą, iš kurių „Game Awards for Best VR/AR Game of 2020“, *Gamespot* kuruojamas „Game of the Year“ bei portalo *Kotaku* „Top 10 Games of 2020“. Tuo pačiu tapo vienu geriausiai vertinamų „Half-Life“ serijos žaidimų ir geriausias VR žaidimų kategorijoje.

Kritikai gyrė „Half-Life: Alyx“ dėl nepriekaištingai perteiktos fotorealistiškos aplinkos ir detalaus žemėlapio. Anot jų, žaidimo eigos mechanika leidžia žaidėjui nuodugniai susipažinti su pristatytomis naujovėmis ir šitaip įsijausti į žaidimo subtilybes. Kai kurie kritikai svarsto, ar žaidimą galima priskirti prie pirmojo asmens šaudyklės, kaip ankstesnes dalis, kadangi „Half-Life: Alyx“ pasižymi pakankamai lėta eiga ir daug dėmesio skiria aplinkos tyrinėjimui, o didelė dalis veiksmo cirkuliuoja ganėtinai uždarose erdvėse.

Kai kurie nusivylė dėl to, kad praėjus daugiau nei dešimtmečiui po paskutinės „Half-Life“ dalies išleidimo, „Alyx“ sukurta tik virtualios realybės akinių savininkams, nepaisant to, kad išleidimo metu ši technologija dar nėra pakankamai gerai įsitvirtinusi rinkoje. Visgi šio žaidimo išleidimas ženkliai pakėlė VR įrenginių pardavimus, išaugo jų paklausa, o vietomis atsirado trūkumas. Geri „Half-Life: Alyx“ atsiliepimai skatino žaidėjus įsigyti VR akinius, todėl jis užtikrino komercinę sėkmę. 2020 m. gale surinktais duomenimis, parduota tarp 1 ir 2 mln. kopijų.

## Išnašos

1. ↑ Patrick Klepek (2020-03-23): „'Half-Life: Alyx' Is Scary as Hell, and Proves Valve's VR Gamble Paid Off“ – Vice.
2. ↑ „Half-Life: Alyx“ pagal SteamDB duomenis